**प्रस्ताव आह्वान सम्बन्धि सूचना ।**

**सूचना ।**

दोस्रो पटक सूचना प्रकाशन मिति: २०७९/०२/०४

**प्रधानमन्त्री कृषि आधुनिकीकरण परियोजना,परियोजना कार्यान्वयन एकाइ, रौतहटको आ.व.२०७८/०७९ को स्वीकृत वार्षिक कार्यक्रम अन्तर्गत तपशिल अनुसारको कार्यक्रमहरु संचालन गर्नका लागि विभिन्न मितिमा प्रथम पटक सूचना प्रकाशन गरिएको थियो** । **उक्त सूचना अनुसार प्रस्ताव पेश गरिएका आवेदक संस्थाहरुको स्थलगत अनुगमन/ निरीक्षण पश्चात प्राविधिक समितिको मिति २०७९/०२/०४ गते बसेको बैठकको मुल्यांकन तथा निर्णय अनुसार अयोग्य रहेको हुँदा पुन: कार्यक्रम संचालनका लागि इच्छुक योग्य आवेदकहरुले प्रधानमन्त्री कृषि आधुनिकीकरण परियोजनाको परियोजना कार्यान्वयन म्यानुअल-२०७७ को अनुसूची १० बमोजिमको आवेदन फर्मेट/ढाँचामा तथ्यांक फारम, प्रस्तावित क्रियाकलाप एवम आर्थिक विवरण तथा तपशिल अनुसारको कागजात सहित आवेदन मिति २०७९/०२/१० गते कार्यालय समय भित्र पेश गर्नुहुन सम्बन्धित सबैको जानकारीका लागि यो सूचना प्रकाशित गरिएको छ** ।

**तपशिल**

|  |  |  |  |
| --- | --- | --- | --- |
| **क्र.स.** | **कार्यक्रमहरु** | **माग संख्या**  | **अनुदान रकम**  |
| १ | केराको चक्लाबन्दी खेती कार्यक्रम  | ४ | कार्यक्रम अनुसार  |
| २ | उन्नत प्रविधि सहित क्षेत्र विस्तार कार्यक्रम  | ७२ हेक्टर  | कार्यक्रम अनुसार  |

**आवश्यक कागजातहरु:-**

1. कार्यक्रम सहभागिताका लागि रु.१० को टिकट टाँस गरिएको अनुसूची-१० बमोजिमको आवेदन ।
2. अनुसूची-१० बमोजिमको आवेदन साथ माग भएका कागजातहरुको प्रतिलिपि (संस्था दर्ता प्रमाण-पत्र, VAT/PAN तथा करचुक्ता प्रमाण-पत्र ।
3. परियोजना अन्तर्गत आवेदन दिने तथा प्रस्तावित कार्यक्रमका लागि अनुदान माग सम्बन्धमा कार्य/संचालक समितिको निर्णयको प्रतिलिपि ।
4. निवेदन पेश गर्ने अधिकारिक/अख्तियार प्राप्त व्यक्तिको नागरिकता प्रमाण-पत्र को प्रतिलिपि ।
5. आवेदक संस्थाको नाममा रहेको बैंक खाता नं.खुल्ने कागजातको प्रतिलिपि ।
6. स्थानीय तहको सिफारिस पत्र ।
7. कार्यक्रम संचालन हुने स्थानको जग्गाको जग्गाधनी प्रमाण-पत्रको प्रतिलिपि ।

***नोट:-*** *केराको चक्लाबन्दी खेतीको हकमा जग्गाको क्षेत्रफल कम्तिमा ८ हेक्टर* ***( १२ विघा )*** *को जग्गा धनि प्रमाण-पत्र वा. जग्गा लिजमा लिईएको सम्झौता पत्र पेश गर्नुपर्ने ।*

 ................................

 **दिपक कुमार मिश्र**

**नि. बरिस्ठ कृषि अधिकृत**